Miel Anjel Elustondo

[thumb|[Maitane Azurmendi|Maitane Azurmendik egin irudia]]
**Miel Anjel Elustondo Etxeberria** (Azpeitia, 1958ko martxoaren 25a) gipuzkoar kazetaria, elkarrizketatzailea, argazkilaria eta idazlea da. Hamarkada batzuk eman ditu kazetaritzan eta hamaika elkarrizketa argitaratu ditu, *Argia* aldizkarian eta *Berrian* besteak beste. Elkarrizketa horietako protagonisten argazkien sinatzailea ***Zaldi Ero*** izaten da; ***Zaldi Ero*** Miel Anjel Elustondok bere argazkiak sinatzeko erabili ohi duen goitizena da.

Irakaskuntzan, argitaletxe-munduan eta hainbat irrati- zein telebista-saiotan (Sautrelaren sustatzaile eta gidoilari izan da) parte hartu du.

Euskarara ekarri ditu Jim Thompson idazle eta gidoilari estatubatuarraren hiru eleberri (*Hiltzailea nire baitan*, *Amorruaren ume* eta *Litxarreroak*), hirurak Igela etxean, eta sorkuntzan ere aritua da. *Western Basque Festival* (Susa, 2007) eta *"William A. Douglass, Mr. Basque* " (Pamiela, 2011) idatzi ditu besteak beste.]]

## Elkarrizketak egiteko estilo berezia 
Miel Anjel Elustondo Argia aldizkarian urteak daramatza, ondo ezagutzeko estilo propioan, zazpiehun elkarrizketatik gora argitaratu ditu. Zein dira bere gakoak? Aldizkarian bertan Itxaso Zubiriak hiru ezaugarri hauek identifikatu zituen Elustondoren estiloan: hitz egiten utzi eta jendeari aditzen diola, elkarrizketak sakon prestatzen dituela eta elkarrizketatuak aukeratzeko modua.

# Hitz egiten utzi eta jendeari aditzea. Elkarrizketatuaren bidean ibiltzea gustatzen zaio, ez elkarrizketatua  “galderen sarean harrapatzea”.
# Elkarrizketak prestatzea. Dokumentazio lan handia egiten du. Elkarrizketautaren esanak, idatziak edo lehenago eginak dizkioten elkarrizketak aztertzen ditu enkontrurako. Horrela elkarrizketan zehar material horiek noizbait zorrotz azpimarratzen ditu, eta beste batzuetan axaletik gainbegiratzen ditu.
# Elkarrizketatuen aukeraketa. Pertsona “arruntak” ekarri ditu sarri lehen lerrora, horietako asko jende heldua dela. Batzuetan berak aukeratuta, bestetzuetan Argiak edo beste jende batek proposatuta. Gizonezkoa bezainbat, emakumezkoa elkarrizketatu nahi izaten du, Emakumeak inork baino gehiago bizi izan dituelako mundu honetako penak eta nekeak, inori ez bezala ukatu diotelako ahotsa, eta hitz egiteko ere gizonezkoak baino pudore handiagoa duelako. Jende heldua ere sarritan elkarrizketatzen ditu, inork baino gehiago baitaki jende adinekoak, hamaika ikusi eta bizitakoa baita.

Elkarrizketatuarekin denbora asko hartzen duen kazetaria da Elustondo. Prestaketa lanean, noski, baina baita elkarrizketaren unean ere. Galdera klabeak egiten baino, hautematen da sutondoko lagun edo familiarteko solasaldi bat, patxadazkoa.
Fitxategi:Juan Kruz Igerabide.JPG|Juan Kruz Igerabide
Fitxategi:Uri Ruiz Bikandi.jpg|Uri Ruiz Bikandi
Fitxategi:Itziar Idiazabal Gorrotxategi.jpg|Itziar Idiazabal 

## Idazlanak 
[thumb|260x260px|Migel Angel Elustondo, lehen idazlanak ([Euskal Herriko Ahotsak|Ahotsak.eus proiekturako)]]

### Narrazioa 
* *Kezko bola batek itoak birikak* (2019, Txalaparta)

### Kronika 
* *Western Basque Festival* (2007, Susa)

### Biografiak 
* *William A. Douglas**: Mr. Basque* (2011, Pamiela)
* *Gotzon Garate Goiartzun (1934-2008)* (Eusko Jaurlaritza, Bidegileak,2009)
* *Federiko Baraibar Zumarraga (1851-1918)* (Eusko Jaurlaritza, Bidegileak,2008)
* *Justina Aldalur Iruretagoiena (1922)* (Eusko Jaurlaritza, Bidegileak, 2008)
* *Lurdes Arrieta (1958-2005)* (Eusko Jaurlaritza, Bidegileak, 2008)
* *Eusebio Osa: (1936-1993)*  (Eusko Jaurlaritza, Bidegileak, 2008)

### Elkarrizketa 
* *Zozoen elea* (2012, Utriusque Vasconiae) Euskarazko hainbat hedabidetan plazaratutako 27 elkarrizketa.

### Itzulpenak 
* Heather Morris: *Auschwitzeko tatuatzailea*, jatorrizko izenburua: *The Tattowist of Auschwitz*, (2019, Alberdania)

## Sariak 
2022an Rikardo Arregi kazetaritza saria jaso zuen BERRIAn argitaratutako 'Tonban ehortzirik' elkarrizketa sortagatik. Asmatutako bost elkarrizketa hauek argitaratu zituen sorta horretan:

* Sabin Arana Goiri  (1865-1903) «Bizkaia foral eta euskaldun bat baina arrazaz maketo, nardagarria izango litzateke» 2022-08-07. 
* Marian Etxegarai (1873 –1939)   «Kantuan hastean hein bat lotsatua nintzen, baina ahantzia nuen berehala» 2022-08-14.
* Jon Mirande Aiphasorho (1925–1972)  «Mitxelenak 'Haur besoetakoa' ezin publika zezakeela jakiteak ez ninduen batere harritu» 2022-08-21.
* Marga Andurain (1893-1948) «Munduko prentsak hila nintzela erran zuen, baina bizirik nintzen» 2022-08-28.
* Manuel Olaizola 'Uztapide' (1909-1983) «Ez daukagu kezkarik Euskal Herria bertsolaririk gabe gelditzeko, gu isilduagatik» 2022-09-04.

Fitxategi:Sabino-arana-olerkijak.jpg|Sabin Arana
Fitxategi:Ana debrua - Mariana Etchegaray Baraziart.jpg|Mariana Etxegarai
Fitxategi:Jon mirande 01.png|Jon Mirande
Fitxategi:Marga d'Andurain.jpg|Marga Andurain
Fitxategi:Basarri eta Uztapide.jpg|Uztapide

## Erreferentziak 
## Ikus, gainera 
* Argia (aldizkaria)

## Kanpo estekak 
* Elustondo,&#x20;Miel A. &#x20;(2022).&#x20;«Tonban ehortzirik»&#x20;(Berria.eus).
* *Berria.eus*, «Tonban ehortzirik»: Miel A. Elustondo.
* Miel A. Elustondo. 80tik gora artikulu berria.eus egunkarian.
* Miel A. Elustondo. Artikuluak argia.eus astekarian.
* *Argia.eus*: Miel A. Elustondo.